  Майя Бывальцева Удмуртиысь пинал спортсменъёс ГТОя Росси фестивальын командаос пӧлын 4-тӥ инты басьтӥзы. Ужрад Владимирын ортчиз. Со сярысь ивортэ элькунысь физкультурая, спортъя но егитъёсын ужан политикая министерстволэн пресс-службаез. «5 ӵошатскон нунал ӵоже Россилэн 69 улосвылъёсысьтыз 11–15 аресъем 650-лэсь трос дышетскисьёс ГТО-лэн таӵе эскеронъёсаз пыриськизы: бызьылон, тупез лэзян, уян, кузьдалае тэтчан, ыбылӥськон, мугорез мыкыръян, кужымо гимнастика», — ивортэ пресс-служба. Тодэ вайытом, Удмуртиысь 8 спортсменъёс ветлӥзы — 4 нылъёс но 4 пиос. Быгатонлыкъёссэ тужгес умой возьматӥз Алёна Нигматуллина: арлыдъя 4-тӥ группаысь нылъёс пӧлын нимаз зачётын со 605 балл люказ но 2-тӥ инты басьтӥз, Курган улосвылысь огъёзэзлы 2 гинэ очко келяз. Удмуртиысь спортсменъёс оглом 4 сюрс 192 очко люказы. Нырысетӥ инты — Белгород улосвыллэн (4 сюрс 382 очко), кыкетӥ — Калуга улосвыллэн — (4 сюрс 313 очко), куинетӥ — Ханты-Манси автоном округлэн-Югралэн (4 сюрс 267 очко). Тегъёс: Спорт Ижкар Удмуртия пиналъёс ГТО  